CELEX: 32021R1041
Language: el
Date: 2021-04-16 00:00:00
Title: Κατ’ εξουσιοδότηση κανονισμός (ΕΕ) 2021/1041 της Επιτροπής της 16ης Απριλίου 2021 για την τροποποίηση του κατ’ εξουσιοδότηση κανονισμού (ΕΕ) 2016/127 όσον αφορά τις απαιτήσεις για τα φυτοφάρμακα στα παρασκευάσματα για βρέφη και τα παρασκευάσματα δεύτερης βρεφικής ηλικίας (Κείμενο που παρουσιάζει ενδιαφέρον για τον ΕΟΧ)

25.6.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 225/4
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2021/1041 ΤΗΣ ΕΠΙΤΡΟΠΗΣ
         της 16ης Απριλίου 2021
         για την τροποποίηση του κατ’ εξουσιοδότηση κανονισμού (ΕΕ) 2016/127 όσον αφορά τις απαιτήσεις για τα φυτοφάρμακα στα παρασκευάσματα για βρέφη και τα παρασκευάσματα δεύτερης βρεφικής ηλικίας
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, για τα τρόφιμα τα οποία προορίζονται για βρέφη και μικρά παιδιά και για τα τρόφιμα που προορίζονται για ειδικούς ιατρικούς σκοπούς, και ως υποκατάστατα του συνόλου του διαιτολογίου για τον έλεγχο του σωματικού βάρους και για την κατάργηση της οδηγίας 92/52/ΕΟΚ του Συμβουλίου, των οδηγιών της Επιτροπής 96/8/ΕΚ, 1999/21/ΕΚ, 2006/125/ΕΚ και 2006/141/ΕΚ, της οδηγίας 2009/39/ΕΚ του Ευρωπαϊκού Κοινοβουλίου και του Συμβουλίου και των κανονισμών της Επιτροπής (ΕΚ) αριθ. 41/2009 και (ΕΚ) αριθ. 953/2009 (1), και ιδίως το άρθρο 11 παράγραφος 2,
         Εκτιμώντας τα ακόλουθα:
         
                     (1)
                  
                  
                     Στον κατ’ εξουσιοδότηση κανονισμό (ΕΕ) 2016/127 της Επιτροπής (2) καθορίζονται, μεταξύ άλλων, ειδικές απαιτήσεις για τα φυτοφάρμακα και τα κατάλοιπά τους στα παρασκευάσματα για βρέφη και στα παρασκευάσματα δεύτερης βρεφικής ηλικίας.
                  
               
                     (2)
                  
                  
                     Στον κατ’ εξουσιοδότηση κανονισμό (ΕΕ) 2016/127 τα κατάλοιπα φυτοφαρμάκων ορίζονται με βάση την ορολογία του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (3).
                  
               
                     (3)
                  
                  
                     Ωστόσο, το άρθρο 3 παράγραφος 2 στοιχείο γ) του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (4) περιλαμβάνει ακριβέστερο ορισμό για τα κατάλοιπα φυτοφαρμάκων.
                  
               
                     (4)
                  
                  
                     Για λόγους ασφάλειας δικαίου και σαφήνειας, είναι αναγκαίο να ευθυγραμμιστεί ο ορισμός για τα κατάλοιπα φυτοφαρμάκων που περιλαμβάνεται στον κατ’ εξουσιοδότηση κανονισμό (ΕΕ) 2016/127 με τον ορισμό που περιέχεται στο άρθρο 3 παράγραφος 2 στοιχείο γ) του κανονισμού (ΕΚ) αριθ. 396/2005.
                  
               
                     (5)
                  
                  
                     Λαμβανομένου υπόψη ότι οι ορισμοί για τα κατάλοιπα των δραστικών ουσιών θα πρέπει να εφαρμόζονται όπως ορίζονται στον κανονισμό (ΕΚ) αριθ. 396/2005, κρίνεται σκόπιμο να περιληφθούν μόνο οι μητρικές ενώσεις των δραστικών ουσιών στους καταλόγους που ορίζονται στα παραρτήματα IV και V του κατ’ εξουσιοδότηση κανονισμού (ΕΕ) 2016/127 ενόψει μελλοντικών τροποποιήσεων του κανονισμού (ΕΚ) αριθ. 396/2005.
                  
               
                     (6)
                  
                  
                     Συνεπώς, ο κατ’ εξουσιοδότηση κανονισμός (ΕΕ) 2016/127 θα πρέπει να τροποποιηθεί ανάλογα.
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το άρθρο 4 παράγραφος 1 του κατ’ εξουσιοδότηση κανονισμού (ΕΕ) 2016/127 αντικαθίσταται από το ακόλουθο κείμενο:
            «1. Για τους σκοπούς του παρόντος άρθρου, ως “κατάλοιπα” νοούνται τα κατάλοιπα φυτοφαρμάκων, όπως ορίζονται στο άρθρο 3 παράγραφος 2 στοιχείο γ) του κανονισμού (ΕΚ) αριθ. 396/2005.»
         
         
            Άρθρο 2
            Τα παραρτήματα IV και V του κατ’ εξουσιοδότηση κανονισμού (ΕΕ) 2016/127 τροποποιούνται σύμφωνα με το παράρτημα του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 16 Απριλίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 181 της 29.6.2013, σ. 35.
         
            (2)  Κατ’ εξουσιοδότηση κανονισμός (ΕΕ) 2016/127 της Επιτροπής, της 25ης Σεπτεμβρίου 2015, για τη συμπλήρωση του κανονισμού (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου όσον αφορά τις ειδικές απαιτήσεις ως προς τη σύνθεση και τις πληροφορίες για τα παρασκευάσματα για βρέφη και τα παρασκευάσματα δεύτερης βρεφικής ηλικίας, καθώς και όσον αφορά τις απαιτήσεις πληροφόρησης σχετικά με τη διατροφή των βρεφών και των μικρών παιδιών (ΕΕ L 25 της 2.2.2016, σ. 1).
         
            (3)  Κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ L 309 της 24.11.2009, σ. 1).
         
            (4)  Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα η πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1).
      
      
         
            ΠΑΡΑΡΤΗΜΑ
            Τα παραρτήματα IV και V του κατ’ εξουσιοδότηση κανονισμού (ΕΕ) 2016/127 τροποποιούνται ως εξής:
            
                        1)
                     
                     
                        Το παράρτημα IV αντικαθίσταται από το ακόλουθο κείμενο:
                        
                           
                              «ΠΑΡΑΡΤΗΜΑ IV
                              ΔΡΑΣΤΙΚΕΣ ΟΥΣΙΕΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 4 ΠΑΡΑΓΡΑΦΟΣ 3
                              
                                          Χημική ονομασία της μητρικής ένωσης της ουσίας  (1)
                                          
                                       
                                       
                                          Ανώτατο όριο καταλοίπων (mg/kg)
                                       
                                    
                                          Cadusafos
                                       
                                       
                                          0,006
                                       
                                    
                                          Demeton-S-methyl
                                          Demeton-S-methyl sulfone
                                          Oxydemeton-methyl
                                       
                                       
                                          0,006
                                       
                                    
                                          Ethoprophos
                                       
                                       
                                          0,008
                                       
                                    
                                          Fipronil
                                       
                                       
                                          0,004
                                       
                                    
                                          Propineb
                                       
                                       
                                          0,006
                                       
                                    
                        »
                  
                        2)
                     
                     
                        Το παράρτημα V αντικαθίσταται από το ακόλουθο κείμενο:
                        
                           
                              «ΠΑΡΑΡΤΗΜΑ V
                              ΔΡΑΣΤΙΚΕΣ ΟΥΣΙΕΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 4 ΠΑΡΑΓΡΑΦΟΣ 4
                              
                                          Χημική ονομασία της μητρικής ένωσης της ουσίας (2)
                                          
                                       
                                    
                                          Aldrin
                                          Dieldrin
                                          Disulfoton
                                          Endrin
                                          Fensulfothion
                                          Fentin
                                          Haloxyfop
                                          Heptachlor (επταχλώριο)
                                          Hexachlorobenzene (εξαχλωροβενζόλιο)
                                          Nitrofen
                                          Omethoate
                                          Terbufos.
                                       
                                    
                        »
                  
               (1)  Ισχύει ο πλέον επικαιροποιημένος ορισμός του καταλοίπου όπως ορίζεται στα σχετικά παραρτήματα II, III, IV ή V του κανονισμού (ΕΚ) αριθ. 396/2005 (ο ορισμός του καταλοίπου αναφέρεται εντός παρενθέσεων μετά τη μητρική ένωση της ουσίας).
            
               (2)  Ισχύει ο πλέον επικαιροποιημένος ορισμός του καταλοίπου όπως ορίζεται στα σχετικά παραρτήματα II, III, IV ή V του κανονισμού (ΕΚ) αριθ. 396/2005 (ο ορισμός του καταλοίπου αναφέρεται εντός παρενθέσεων μετά τη μητρική ένωση της ουσίας).